text: Guyyaan har’aa kun warra lixaa biratti ‘April The Fool’s day’ jedhamuun beekkama. Hiikaan isaatis guyyaa gowwootaa jechuudha. Kunis guyyaa itti wal gowwoomsan waan ta’eef. Namni hundi haga humna isaatiin kijiba uumee nama biraa gowwoomsa. Akkasitti ayyaana kana dabarfatu. Nuti Muslimoonni ammoo waan kanarraa haalaan of eeguu qabna. Kijiba takka dubbachuun miidhaa hagam akka qabu beeknee irraa fagaatuun barbaachisaadha.
text: #000003
text: Yeroo ammaa guyyaan kun baratamaa waan dhufeef kijibni ittiin wal gowwoomsanis akkusuma hammaataa dhufeera. Ingiliiz keessatti bara 1746 (waggaa 286 dura jechuudha), Gaazexaan Evening Star jedhamu tokko, guyyaa boruu Harriin Addababayii Isligton irratti agarsiisa addaa dhiheessu jedhee barreesse. Namni magaalattii lakkoofsa guddaan garas imale. Garuu osoo eegan lafti itti dhiite. Duraan wantoota akkanaatiin wal gowwoomsaa turan. Amma garuu abalu du’e jechaa fira naasisuun jalqabameera.
text: #000004
text: Munaafiqni nama haalaan jibbamaadha. Addunyaa tanattis namni kijibu hin jaalatamu, aakhirattis akkasuma kasaaraa guddoof saaxilama. Kanaafuu wayta dubbannu dhugaa dubbachuu, yoo dhugaa dubbachuun nutti ulfaate ammoo cal’isuu nuuf wayya. Ergamaan Rabbiitis (SAW) namni Rabbii fi guyyaa qiyaamaatti amanu dhugaa haa dubbatu. Yoo dadhabe haa cal’isu’ jedhan.
text: #000010
text: Kijibni biraa ammoo kijiba qoosaati. Namni qoosaaf jecha kijiba. Keessattuu guyyaa April 1, namaan taphachuuf jecha kijiba uumu. Kunis kijiba haalaan dhoorkamaa keessaa isa tokko. Ergamaan Rabbii (SAW) ni qoosu. Haa ta’u malee qoosaan isaanii qoosaa dhugaati. Kanaafuu kijibaan qoosuunis dhoorkaadha jechuudha.
text: #000015